毅進文憑

毅進文憑係教育局喺2012/13學年推出嘅課程，為中六離校生同成年學員提供另一個學習途徑。完成課程嘅學員會獲得等同香港中學文憑考試五科二級嘅學歷。

毅進文憑會喺2023／24學年停辦，由應用教育文憑取代。

課程對象
毅進文憑課程嘅對象係中六離校生或已經夠21歲嘅成年人。

目標
毅進文憑課程希望學員可以達到以下目標：
為中六離校生同成年學員提供另一個學習途徑，畀佢哋得到就業或進修所需要嘅正式學歷；
協助學員掌握各種一般技能同常識，包括基本語文能力、資訊科技技能、數學推理能力同人際關係技巧，能夠令到學員能夠喺各方面建立穩固嘅基礎；
加強學員嘅學習動機，培養佢哋嘅自學能力，令到佢哋可以獨立噉繼續進修。

課程結構同修讀模式

資歷認可

結業水平
香港學術及職業資歷評審局已評定學員成功修畢毅進文憑課程後達到嘅水平，相當於香港中學文憑考試第2級嘅程度。成功修畢延伸數學選修科嘅學員，所持有嘅毅進文憑相當於中學文憑試5科第2級嘅程度。

進修途徑
毅進文憑獲自資高等教育聯盟嘅成員院校接納為符合副學士同高級文憑或同等課程嘅入學資格。成功修畢延伸數學選修科嘅學員獲頒發嘅毅進文憑，更獲自資高等教育聯盟嘅成員院校接納為可以報讀以中學文憑試5科第2級程度為入學資格嘅課程。

就業前景
毅進文憑嘅資歷獲政府接納為符合超過30個以中學文憑試5科第2級成績為入職學歷嘅公務員職位嘅學歷要求，呢啲職位包括救護員、三級康樂助理員、助理外勤統計主任、二級懲教助理、海關關員、消防員、警員、郵務員、社會保障助理員、二級稅務督察同福利工作員等。而成功修畢延伸數學選修科嘅學員獲頒發嘅毅進文憑，亦獲政府接納為符合以中學文憑試5科第2級成績為入職學歷嘅公務員職位嘅學歷要求，呢啲職位分別為助理文書主任、助理稅務主任、助理貿易管制主任、二級地政督察同二級物料供應員。

開辦課程院校
毅進文憑課程由以下嘅自資高等教育聯盟成員院校提供：
香港科技專上書院
職業訓練局工商資訊學院
香港專業進修學校
嶺南大學持續進修學院
明愛社區書院
香港浸會大學持續教育學院
香港公開大學李嘉誠專業進修學院

英文名嘅爭議
毅進文憑嘅前身毅進計劃，英文名本嚟叫「Project Springboard」，但之後政府用個名同其他慈善團體相似做理由而改名，改用普通話拼音譯名「Project Yi Jin」，而唔係用廣東話拼音譯名「Project Ngai Chun」，引起坊間批評。

大學聯合招生辦法
 專上課程電子預先報名平台
 展翅青見計劃
 香港警務處

毅進
CICE 明愛社區書院 - 毅進文憑
浸大毅進文憑課程
香港專業進修學校
香港科技專上書院 毅進文憑課程
毅進文憑 - 嶺南大學持續進修學院
香港公開大學 毅進文憑
職業訓練局工商資訊學院 - 毅進文憑

香港教育